बांसजोड़ा में आयोजित महायज्ञ के दौरान प्रवचन सुनने जुटे श्रद्धालु
मनुष्यको रामकथा ज्ञान गंगा में नित्य स्नान करना चाहिए। इससे मनुष्य को मनचाहा फल की प्राप्ति होती है। उक्त बातें बांसजोड़ा में चल रहे विराट श्रीश्री शतचंडी महायज्ञ के दौरान प्रवचन देते हुए वृंदावन से आई सुविख्यात राष्ट्रीय सरस प्रवक्ता बाल विदूषी लाडली शरण जी ने कही। रामायण कथा सुनाते हुए उन्होंने कहा कि रामकथा की तुलना मंदाकिनी अौर चित्त की चित्रकूट के वन से की गई है। गोस्वामी जी कहते हैं कि भगवान श्रीराम की कथा ही मंदाकिनी है और हमारा जो अचल चित्त है वही चित्रकूट है। या यों कह लीजिए कि जिस समय हमारा चित्त अचल होता है। उस समय हमारे अंतःकरण में चित्रकूट की सृष्टि हो जाती है। उन्होंने कहा कि नदी के दो किनारों के बीच में यदि सेतु हो तो दोनों किनारे थोड़ी दूर रहकर भी मिले हुए होते हैं।
इसी तरह से भूतकाल तथा वर्तमान काल में भी एक दूरी है। यद्यपि व्यक्ति वर्तमान में होते हुए भी भूतकाल से जुड़ा हुआ है, लेकिन वह प्रत्यक्ष नहीं दिखाई देता। कथा सुनने के लिए काफी संख्या में महिला-पुरुष श्रद्धालु मौजूद थे।
सेवा में भाव ही प्रधान
चित्रकूटधामसे पधारे राष्ट्रीय प्रखर प्रवक्ता युवा महंत स्वामी सीताराम शरण जी महाराज ने कहा कि संत जन कहते हैं कि सेवा में क्रिया मुख्य नहीं है। भाव ही प्रधान है। सब विषयों में से मन को हटाओगे तब सेवा में आनंद आएगा। प्रभु से प्रेम करना है तो विषयों का प्रेम छोड़ना ही होगा। मौके पर सचिव रवि चौबे, बीएन पांडेय, मुकेश साव, पुनीत सिंह, रामाशंकर महतो, शंकर तुरी, श्रवण यादव, रामेश्वर तुरी, सुदर्शन पासवान आदि मौजूद थे।
रामकथा ज्ञान गंगा में नित्य स्नान करना चाहिए : साध्वी लाडली शरण
hin_Deva hin_Deva hin_Deva hin_Deva hin_Deva hin_Deva